Za četiri kanona konfucijanizma, v. Četiri knjige (konfucijanizam).
Prva stranica starog izdanja al-Kolajnijevog *Al-Kafija*
Stranica al-Tusijevog *Tahzib al-Ahkama*
**Četiri knjige** (arap. , translit. *al-kutub al-arba'a*) ili **četiri načela** (arap. , translit. *al-usul al-arba'a*) je termin koji imamitski šijiti koriste za njihove najznačajnije zbirke hadisa:

| Naslov | Autor | Br. hadisa |
| --- | --- | --- |
| *Al-Kafi***↓**N1 | al-Kolajni | 16.199 |
| *Man la jahduruhu al-Fakih* | ibn Babavajh (šejh Saduk) | 9.044 |
| *Tahzib al-Ahkam* | al-Tusi | 13.590 |
| *Al-Istibsar* | al-Tusi | 5.511 |

Generalno, šijitski muslimani rabe drugačije zbirke hadisa u odnosu na sunite koji kao autoritativne zbirke drže tzv. Šest knjiga (*Kutub al-sita*). Šijiti mnoge sunitske prenosioce predaja smatraju nepouzdanima jer su mnogi od njih stali na stranu Abu Bakra, Omara i Osmana nauštrb Alija i ostatka Muhamedove porodice, odnosno iz razloga što je većina njih prenesena putem ličnosti koje su vodile rat protiv Ahl al-bajta ili su stali na stranu njihovih neprijatelja, poput Aiše i Talhe koji su ratovali protiv Alija u bitki kamile, zatim Muavije koji je uradio isto na Sifinu, ili drugih Omejada i njihovih saveznika koji su se borili protiv Huseina u bitki kod Karbale. Šijiti favoriziraju hadise koji su preneseni putem imama, Muhamedovih potomaka od Fatime Zahre.

Brojni istaknuti šijitski učenjaci pohvalili su Četiri knjige:

 Wikiquote
*„Autori Četiri knjige šijitizma su svjedočili da su hadisi u njihovim knjigama autentični (sahih), čvrsti i izvedeni iz izvora o čijoj su se ispravnosti usuglasili svi šijiti, te ako uzmete u obzir da su navedeni učenjaci (autori Četiri knjige) pouzdani, onda morate prihvatiti njihove izjave i njihovo pripovijedanje."*(Al-Hur al-Amili: *Vasail al-Šija*, XX, str. 104.)
 Wikiquote
*„Al-Kafi, Al-Istibsar, Al-Tahzib i Man la jahduruhu al-Fakih su mutavatir (predaja s čvrstim dokazima) i po pitanju vjerodostojnosti njihovih sadržaja (hadisa) postoji konsenzus, a Al-Kafi je najstarija, najveća, najbolja i najautentičnija među njima."*(Abdul-Husein Šarafudin al-Musavi: *Al-Muradžat*, br. 110.)
 Wikiquote
*„Al-Kafi je za Četiri knjige šijitizma poput Sunca među zvijezdama, a nepristranom promatraču uopće nije nužno tražiti lance prenositelja u ovoj knjizi jer objektivan pogled daje zadovoljstvo i sigurnost da su hadisi čvrsti i ispravni."*(Husein Nuri Tabarsi: *Mustadrak al-Vasail*, III, str. 532.)

Povezano
--------

* Lista šijitskih knjiga

Napomene
--------

1. **↑**N1  Dijeli se na *Usul al-Kafi*, *Furu al-Kafi* i *Ravdat al-Kafi*.

Literatura
----------

* (`en`) Amir-Moezzi, Mohammad Ali (5. aprila 2012). „x. The roots of political Shiʿisms". *Islam in Iran*. Encyclopædia Iranica. New York: Columbia University. Pristupljeno 3. decembra 2018.
* (`en`) Fyzee, A. A. A. (1986) [1971]. „Ibn Bābawayh (I)". u: Lewis, B.; Ménage, V. L.; Pellat, Ch.; Schacht, J. *H – Iram*. Encyclopaedia of Islam. **3** (N. izd.). Leiden: E. J. Brill. str. 726-727. DOI:10.1163/1573-3912\_islam\_COM\_0318. ISBN 9789004081185. ISSN 1573-3912. OCLC 5862820396.
* (`en`) Kazemi-Moussavi, Ahmad (24. februara 2012). „ii. In Shiʿism". *Hadith*. Encyclopædia Iranica. New York: Columbia University. Pristupljeno 3. decembra 2018.
* (`en`) Kohlberg, Etan (20. jula 2004). *Kolayni*. Encyclopædia Iranica. New York: Columbia University. Pristupljeno 3. decembra 2018.
* (`en`) McDermott, Martin (6. decembra 2011). *Ebn Bābawayh (2)*. Encyclopædia Iranica. New York: Columbia University. Pristupljeno 3. decembra 2018.